
	Частична предварителна оценка на въздействието

	Институция:
Община Куклен
	Нормативен акт:
Наредба за изменение и допълнение на Наредба № 24 за базисните/начални/ цени за отдаване под наем на имоти-общинска собственост 

	Лице за контакт:
Главен юрисконсулт Мария Генова
	Телефон и ел. поща:
тел.: 03115/2120
ел. адрес: kmet@kuklen.org

	1. Проблем/проблеми за решаване: 
Проблем 1 
Действащата редакция на Наредба № 24 за базисните/начални/ цени за отдаване под наем на имоти-общинска собственост не е изменяна и/или допълвана от 2015 г. до сега. Големият период от време, повече от десет години, налага актуализация на базисните наемни цени с оглед  настоящите икономически условия в страната и отчетената инфлация от НСИ през този времеви период.

	2. Цели:
Цел 1
Целта на проекта на Наредба за изменение и допълнение на Наредба № 24 за базисните/начални/ цени за отдаване под наем на имоти-общинска собственост, е да се актуализират началните цени, при отчитане на индексът на потребителските цени за месец юли 2025 г. спрямо месец април 2015 г. e 152.2%, т.е. инфлацията е 52.2%. Размерът на инфлацията е закръглен на 52.5%, като с този размер са актуализират началните наемни цени, предмет на наредбата. Освен актуализацията на наемните цени, в проекта се правят промени в структурата на нормативния акт.

	3. Заинтересовани страни: 
Община Куклен
Общински съвет Куклен
Заинтересовани лица, органи и неправителствени организации
Всички граждани, юридически лица и предприятия

	4. Варианти на действие. Анализ на въздействията:
Налице са следните два варианти на регулативна намеса:

	4.1. По проблем 1:

	Вариант 1 „Без действие“:
Описание: При този вариант няма да има актуализация на базисните /начални/ цени за отдаване под наем на имоти-общинска собственост. Проблемът не би могъл да се реши в рамките на действащата наредба. Вариантът “Без действие” не е приложим в настоящата хипотеза.
Положителни (икономически/социални/екологични) въздействия:
При този вариант на действие не могат да се идентифицират положителни последици.
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия: 
Няма
Административна тежест: 
Няма
Вариант 2 „Приемане на проекта на Наредбата“:
Описание: Проектът цели извършване на актуализация на началните наемни цени с размера на инфлацията при отчитане на индексът на потребителските цени за месец юли 2025 г. спрямо месец април 2015 г. e  152.2%, т.е. инфлацията за този период е 52.2 %, като в проектът е приложен закръглен размер на инфлацията - 52.5 % при актуализацията на всички цени, касаещи наемни правоотношения с общински имоти.
Положителни (икономически/социални/екологични) въздействия:
Базисните /начални/ цени за отдаване под наем на имоти-общинска собственост, е необходимо да са съобразени с икономическите условия в страната и на територията на община Куклен и следва да се актуализират с отчитане на инфлацията за периода от месец април 2015 г. до  месец юли 2025 г.
Отрицателни (икономически/социални/екологични) въздействия:
Неприложимо
Специфични въздействия:
Неприложимо
Въздействия върху малките и средните предприятия:  
Няма
Административна тежест: 
Няма

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2  „ Приемане на проекта на Наредбата “

	Ефективност
	Цел 1: Целта на проекта на Наредба за изменение и допълнение на Наредба № 24 за базисните /начални/ цени за отдаване под наем на имоти-общинска собственост    
	ниска
	висока

	

	

	Ефикасност
	Цел 1:  Целта на проекта на Наредба за изменение и допълнение на Наредба № 24 за базисните /начални/ цени за отдаване под наем на имоти-общинска собственост 
	ниска
	висока

	

	

	

	Съгласуваност
	Цел 1: Целта на проекта на Наредба за изменение и допълнение на Наредба № 24 за базисните /начални/ цени за отдаване под наем на имоти-общинска собственост 
	ниска
	висока

	

	




	6. Избор на препоръчителен вариант:
По проблем 1: Вариант 2 „Приемане на проекта на Наредбата“
Приемането на наредбата за изменение и допълнение ще окаже съществено влияние при управлението и стопанисването на общинската собственост.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):
Няма ефект.
Административната тежест от приемане на проекта на наредбата няма да се увеличи, нито да се намали.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Не
Предлаганият проект няма да доведе до въвеждане на нов регулаторен режим и не се предвиждат и въвеждат допълнителни регулации.

	6.3. Създават ли се нови регистри от прилагането на препоръчителния вариант (включително по отделните проблеми)?
Не
Предлаганият проект на наредба за изменение  и допълнение не предвижда и не въвежда нови регистри.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
Проектът незасяга микро, малки и средни предприятия.

	6.5. Потенциални рискове от прилагането на препоръчителния вариант (включително по отделните проблеми):
Не се установяват потенциални рискове от приемане на предлагания проект, които да доведат до съдебни спорове и отговорност на община Куклен от настъпили негативни последици от проекта на подзаконовия акт и отговорност на общината по ЗОДОВ.

	7. Консултации:
Обществена консултация под формата на писмени становища, предложения и възражения ще бъде проведена по реда на чл. 26 от Закона за нормативните актове.
   Проектът на наредбата ще бъде публикуван за обществени консултации под формата на писмени становища, мнения и предложения на официалната страница на Община Куклен, директория “Общински съвет”, поддиректория „Проекти на нормативни актове”, и на Портала за обществени консултации.
   Ще бъдат разгледани всички постъпили становища, възражения и предложения от заинтересованите лица, органи и неправителствени организации, с оглед спазване на принципите на откритост и съгласуваност.
Заинтересованите лица, органи и неправителствени организации могат да изпращат писмените си становища, мнения и предложения на следните адреси: kmet@kuklen.org, в деловодството на Община Куклен, гр. Куклен, ул. „Александър Стамболийски” № 43, ет. 1, и на Портала за обществени консултации.
Справката за отразените становища, възражения и предложения след обществената консултация ще бъде публикувана на официалната интернет страница на Община Куклен и на Портала за обществени консултации.

	8. Приемането на нормативния акт произтича ли от правото на Европейския съюз?
Не

	9.  Изисква ли се извършване на цялостна предварителна оценка на въздействието поради очаквани значителни последици?
Не
10. Приложения:
Не се налага представяне на допълнителна информация и документи.

	11.  Информационни източници:
-Закон за общинската собственост
-Закон за собствеността и ползването на земеделските земи

	12. Име, длъжност, дата и подпис на длъжностно лице, отговорно за извършването на частичната предварителна оценка на въздействието:
Име и длъжност: Мария Белчева – Кмет на Община Куклен
Дата:  25.11.2025 г.
Подпис:  /п/
Име, длъжност, дата и подпис на служители изготвили частичната предварителна оценка на въздействието:
Име и длъжност: главен юрисконсулт Мария Генова, адв. Николай Чолаков
Дата: 25.11.2025 г.
Подпис:  /п/ /п/ /п/

